

ZAPISNIK

40. sjednice Vijeća Mjesnog odbora „Knez Mislav“ održane dana 25. rujna 2024., s početkom u 16:00 sati u prostorijama Mjesnog odbora „Hrvatski narodni vladari“, Trg hrvatskih velikana 2/1


NAZOČNI ČLANOVI VIJEĆA: Iva Janeš, Andrea Nothig Šarić, Kristina Vačevski


Predsjednica Vijeća Mjesnog odbora „Knez Mislav“ Kristina Vačevski (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. 
Zapisnik 39. sjednice Vijeća Mjesnog odbora „Knez Mislav“ održane dana 22. kolovoza 2024., jednoglasno je prihvaćen.


Vijeće jednoglasno prihvaća sljedeći:

DNEVNI RED:

1. Plan potreba za aktivnostima, programima i projektima unapređenja kvalitete života 
    građana za 2025., donošenje zaključka
2. Odluka o izmjeni Poslovnika o radu Vijeća Mjesnog odbora „Knez Mislav“-donošenje
3. Prijedlozi za spajanje mjesnih odbora, donošenje zaključka
4. Izvještaj s održane 30. i 31. koordinacije s predsjednikom Vijeća Gradske četvrti Donji 
    grad
5. Pitanja i prijedlozi


AD 1.	Plan potreba za aktivnostima, programima i projektima unapređenja kvalitete 
             života  građana za 2025., donošenje zaključka

                      Predsjednica predlaže ostalim članicama vijeća da se u Planu potreba Mjesnog odbora „Knez Mislav“ za 2025. osigura maksimalni iznos u proračunu za slijedeću godinu.

                      Vijeće bez rasprave jednoglasno donosi slijedeći;


                                                            Z A K L J U Č A K

 o Planu potreba za aktivnostima, programima i projektima unapređenja kvalitete života građana 

	

I    Vijeće Mjesnog odbor „Knez Mislav“ donosi Plan potreba za aktivnostima, programima i 
      projektima unapređenja kvalitete života građana.

II.  Vijeće Mjesnog odbora „ Knez Mislav“ predlaže da iz Proračuna Grada Zagreba za 2025.
      osigura iznos od 3.000,00 EUR za provođenje Plana potreba za aktivnostima, programima     
      i projektima unapređenja kvalitete života građana.

III.  Ovaj se zaključak dostavlja Gradskom uredu za mjesnu samoupravu, promet, civilnu 
       zaštitu i sigurnost na daljnje postupanje.



AD 2.		Odluka o izmjeni Poslovnika o radu Vijeća Mjesnog odbora „Knez Mislav“ -       
            Donošenje

           Vijeće bez rasprave jednoglasno donosi;


ODLUKU
o izmjeni Poslovnika o radu Vijeća Mjesnog odbora „Knez Mislav“


Članak 1.

	U Poslovniku o radu Vijeća Mjesnog odbora „Knez Mislav“, donesenog na 23. sjednici, 27 . rujna 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.



OBRAZLOŽENJE 
Odluke o izmjeni Poslovnika o radu Vijeća Mjesnog odbora „Knez Mislav“
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora „Knez Mislav“ donijelo je, na 23. sjednici, 27. travnja 2023. Poslovnik o radu Vijeća Mjesnog odbora „Knez Mislav“, koji je objavljen dana 30. travnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora „Knez Mislav“, na način da je Vijeće Mjesnog odbora  „Knez Mislav“ donijelo, na 40. sjednici dana 25. rujna 2024. Odluku o izmjeni Poslovnika o radu Vijeća Mjesnog odbora „Knez Mislav“.
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.

 Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora „Knez Mislav“ donijelo je na 40. sjednici 25. rujna 2024. Odluku o izmjeni Poslovnika o radu Vijeća Mjesnog odbora „Knez Mislav“, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.




AD 3. Prijedlozi za spajanje mjesnih odbora, donošenje zaključka


Vijeće nakon rasprave donosi slijedeći;
  

      	
ZAKLJUČAK
[bookmark: _Hlk24016968]o inicijativi za postupkom izmjene područja i naziva Mjesnog odbora „Knez Mislav“


1. Vijeće Mjesnog odbora „Knez Mislav“ je raspravljalo o inicijativi za postupkom izmjene područja i naziva Mjesnog odbora.

1. Vijeće Mjesnog odbora „Knez Mislav“ ne slaže se sa inicijativom za postupkom izmjene područja i naziva Mjesnog odbora „Knez Mislav“ 

1. Ovaj zaključak se dostavlja Vijeću Gradske četvrti Donji grad na nadležno postupanje.


AD 4. Izvještaj s održane 30. i 31. koordinacije s predsjednikom Vijeća Gradske četvrti
   Donji grad
 
        Predsjednica je izvjestila da je na koordinaciji bilo govora o tome da je Gradski ured za mjesnu samoupravu, promet, civilnu zaštitu i sigurnost zaprimio je iskaz interesa pojedinih tijela mjesne samouprave s prijedlozima za spajanjem više mjesnih odbora u jedan mjesni odbor. Vijeće gradske četvrti Donji grad zainteresirano je za spajanje mjesnih odbora koji međusobno graniče i dalo je prijedlog mjesnim odborima kako bi ta spajanja izgledala. MO Knez Mislav trebao bi se spojiti u dvije varijante sa susjednim mjesnim odborima. Nisu izneseni nikakvi konkretni zaključci niti prednosti spajanja, osim smanjenja broja vijećnika i time troškova.



AD 5. Pitanja i prijedlozi

        Vijeće Mjesnog odbora „Knez Mislav“ opet je putem e-mail-a zaprimilo upit vezano uz prenamjenu Taxi parkirališnih mjesta u Borninoj ulici koji je predsjedniku Vijeća Gradske četvrti Donji grad i Gradskoj četvrti Donji grad. Još uvijek se čeka odgovor Gradskog ureda za mjesnu samoupravu, promet, civilnu zaštitu i sigurnost.






Sjednica je završila u 17.00 sati.
Zapisnik sastavila: Kristina Vačevski






KLASA: 024-08/24-003/1912 
URBROJ: 251-13-11-1/006-24-02
Zagreb, 25. rujna 2024.             
                                                                
	         PREDSJEDNICA VIJEĆA
                    MJESNOG ODBORA
                       „KNEZ MISLAV“

                                           
[bookmark: _GoBack]                                                                                                 Kristina Vačevski, v.r.

